עתיל

עַתִּ֫יל (בערבית: عتيل) היא עיירה פלסטינית בנפת טול כרם במזרח יהודה ושומרון, כ-12 ק"מ צפונית מזרחית לטולכרם, בגובה 100 מטר מעל פני הים. 

ההרים המקיפים את העיירה<ref></ref> כוללים את הרי נבהאן, עבורה, אסאד ושחאדה. 

== מקור השם ==
אדם זרטל מציע כי מקור שם הכפר במילה העברית תל בהטיה כלשהי, כפי שמופיעה הן במקרא והן בחרסי שומרון כדי לציין שמות מקומות.<ref name=":0" />

==היסטוריה==
שרידי כלי חרס נמצאו בסביבת המקום מהתקופות הברונזה התיכונה, הברזל, הפרסית, ההלניסטית, הרומית, הביזנטית והמוסלמית.<ref name=":0">Zertal, 2016, p. [https://books.google.com/books?id=XytzCwAAQBAJ&pg=PA416 416]</ref> בנוסף על כך, נמצאו רצפות פסיפס ופירי עמודים מכנסייה, יחד עם בורות שנחפרו בסלע. כמו כן נמצאו מספר מערות.

הכפר נזכר בקונטינואטיו של הכרוניקה של אבו אל-פתח, ולפי מילכה לוי-רובין, אזכור זה מלמד כי במקום היה ישוב שומרוני חשוב.<ref></ref>

בשנת 1179 המקום הוזכר במקורות הצלבניים בשם "אזאתיל".<ref>Röhricht, 1887, p. [https://archive.org/stream/zeitschriftdesde09deut#page/245/mode/1up 245]; cited in Zertal, 2016, p. [https://books.google.com/books?id=XytzCwAAQBAJ&pg=PA416 416]</ref> במרץ 1265, כאשר העניק הסולטן ביברס לקציניו אדמות, הוא העניק את עתיל "לאטבק פארס א-דין אוקטאי א-סאלחי".<ref>Ibn al-Furat, trans. Lyons, 1971, p. 80; cited in Zertal, 2016, p. [https://books.google.com/books?id=XytzCwAAQBAJ&pg=PA417 417]</ref>

עתיל (כמו שאר ארץ ישראל) נכבש על ידי האימפריה העות'מאנית בשנת 1517. במפקד האוכלוסין של שנת 1596 הוא היה חלק ממחוז המשנה (נאחיה) ג'בל סאמי שהיה תחת הנהלת מחוז (ליוואא') שכם. במקום התקיימו 59 משקי בית, כולם של מוסלמים, כשרובם עסקו בחקלאות. התושבים שילמו בסך הכל 14,872 אקצ׳ה בשנה לשלטונות העות'מאניים על חיטה, שעורה, גידולי קיץ, עצי זית, וכן את מס הג'יזיה.<ref>Hütteroth and Abdulfattah, 1977, p. 126</ref>

בשנת 1882 הקרן לחקר ארץ ישראל פרסמה את מפת הקרן לחקר ארץ ישראל, שתיארה את המקום כממוקם על גבעה בשולי המישור, ומוקף חורשה קטנה של עצי זית, ונהנה על ידי מי בורות.<ref>Conder and Kitchener, 1882, SWP II, p. [https://archive.org/stream/surveyofwesternp02conduoft#page/151/mode/1up 151]</ref>

בסקר הכפרים 1945 בארץ ישראל אוכלוסיית עתיל מנתה כ-2,650 תושבים מוסלמים<ref name="DoS1945">Government of Palestine, Department of Statistics, 1945, p. [http://users.cecs.anu.edu.au/~bdm/yabber/census/VSpages/VS1945_p20.jpg 20]</ref> ושטחה השתרע על 7,337 דונם.<ref name=":2">Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20I/Tulkarm/Page-074.jpg 74]</ref> 4,011 דונם היו מטעים וקרקע להשקיה, 2,527 שימשו לגידול דגנים שונים,<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20II/Tulkarm/Page-124.jpg 124]</ref> ואילו 86 דונם היו קרקעות בנויות.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20III/Tulkarm/Page-174.jpg 174]</ref>

== אוכלוסייה ==
{| class="wikitable"
| colspan="3" |אוכלוסייה
|-
|מפקד
|תושבים
|הערות
|-
|1922
|1,656
|<ref name="Census1922">Barron, 1923, Table XI, Sub-district of Tulkarm, p. [https://archive.org/stream/PalestineCensus1922/Palestine%20Census%20(1922%29#page/n29/mode/1up 27]</ref>
|-
|1931
|2,207
|<ref name=":1"></ref>
|-
|1945
|2,650
|<ref name=":2" />
|-
|1961
|4,087
|<ref name=":1" />
|-
|1997
|7,763
|<ref name=":1" />
|-
|2007
|9,038
|<ref>[http://www.pcbs.gov.ps/Portals/_PCBS/Downloads/book1487.pdf 2007 PCBS census]. Palestinian Central Bureau of Statistics (PCBS). p. 107.</ref>
|-
|2017
|10,367
|<ref></ref>
|}
מוצאם של חלק מאנשי הכפר הוא מצרי (ככל הנראה ממצרים העליונה). הדעות חלוקות לגבי זמן הגעתם, חלק טוענים שהגיעו במאה השתים עשרה, וחלק טוענים שהגיעו במהלך המערכה של מחמד עלי פאשה ובנו אבראהים נגד האימפריה העות'מאנית בשנת 1833. רוב המגיעים ממצרים קיבלו את הכינוי "אל-מסארווה", (כלומר המצרִים) ויש משפחות ששומרות על השם הזה עד היום, אך בפועל מדובר בענפים של משפחת שָלָבִּי.<ref></ref>

== ארכאולוגיה ==
הארכאולוג זרטל סקר את הכפר במסגרת סקר הר מנשה ומצא בו חרסים מתקופת הברונזה התיכונה (10%), תקופת הברזל (א': 10%, ב': 5%), והתקופות הפרסית (5%), ההלניסטית (5%), הרומית (מוקדמת: 5%, מאוחרת: 10%), הביזנטית (10%), המוסלמית המוקדמת (10%), ימי הביניים (10%), התקופה העות'מאנית (10%) והתקופה המודרנית (10%).<ref name=":0" />

זרטל ציין כי הכפר יושב בחלקו על תל גדול שהיה מיושב כמעט ברציפות מלאה מתקופת הברונזה עד ימינו.<ref name=":0" />

== אדמות, חקלאות ומים ==
שטח הכפר הוא 7.337 דונם מתוכם 7,319 דונם אדמות פרטיות ו-18 דונם מושע.<ref name=":1" />

אספקת המים נשענה בעבר על בארות ארטזיות וכן בורות איסוף מי גשם בבתים. החל מ-2015 האספקה מסודרת בצנרת ממיכל מים בנפח של 1,000 קו"ב. 

== בריאות ==
בנוסף לכמה מרפאות, פועל בעתיל בית חולים שנבנה בתרומות של תושבי העיירה והאזור וכן תרומות של ארגונים בין-לאומיים לא ממשלתיים (.N.G.O). בית החולים פועל בשיתוף עם אוניברסיטת א-נג'אח בשכם. מאז 2021 הוא נחשב כבית חולים ממשלתי פלסטיני.

== מוסדות דת ומקומות קדושים ==

* בעתיל ישנם שבעה מסגדים.
* שני בתי מדרש (זאווייה) – סופיים. אחד מהם היה הקדש סופי של מסדר הריפאעיה (الرفاعية) וכיום הוא אולם תפילה, והזאוויה השנייה מיועדת לסופים – חסידים של השייח' אל-קוואסמי אל-ח'לילי (الشيخ القواسمي الخليلي), מהאסכולה הח'לוותית.
* מקאם שבו קבור מי שהיה הקאדי של צפון הארץ (ישב בצפת) – אחמד אבו זורייק אל-עתילי א-ריפאעי אל-חוסייני. "שריף אבו זוריק" שנפטר במהלך ביקור בעתיל בשנת 1440 ונקבר במקום.<ref>"قرية عتّيل وحكايتها في "فلسطين أرض وحكاية""</ref>
* קברו של חאפז אל-עלי (אין פרטים).

==קישורים חיצוניים==

== הערות שוליים ==

קטגוריה:נפת טולכרם
קטגוריה:הרשות הפלסטינית: יישובים
קטגוריה:יישובים שומרוניים לשעבר